


Előterjesztés Zalakaros Város Önkormányzata Képviselőtestülete 2022. február 10-én tartandó ülésére.

Tárgy: Az Önkormányzat vagyonáról, a vagyongazdálkodás és vagyonhasznosítás
               szabályairól szóló 14/2004 (IV.21) önkormányzati rendelet 1. mellékletének
               módosítása

Előterjesztést készítette: Bányai Edit, jegyzői asszisztens

Tisztelt Képviselőtestület!

[bookmark: _Hlk85397045]Zalakaros Város Önkormányzat Képviselő-testülete 89/2021. (V. 13.) számú határozatában a zalakarosi pavilonsor keletre eső 19,0 m széles ingatlanrészre, pályázati eljárás útján történő értékesítéséről hozott döntést. A pavilonsor tulajdonosai vételi szándékukat jelezték a képviselő testület felé. A Zalakaros, 261/49 hrsz-ú kivett közterület kérelemmel érintett terület jogi helyzetének rendezése érdekében a szükséges lépések megtétele érdekében felkérte a polgármestert, hogy gondoskodjon a megosztási vázrajz elkészítéséről, a területek telekhatár kiméréséről, Dömötörfy András megbízásával, melyet a földmérő 34/2021. munkaszámon el is készített.
A Képviselőtestületnek a 261/49 hrsz-ú 0.1441 m2 nagyságú kivett beépítetlen terület művelési ágú területrészt forgalomképessé kell nyilvánítania, így a 261/49 hrsz-ú 0.1441 m2 nagyságú kivett beépítetlen terület az önkormányzat forgalomképes törzsvagyona részét fogja képezni.
A fentiekkel összhangban az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) önkormányzati rendelet 1. mellékletének módosítását terjesztjük a Képviselőtestületi elé. Az értékesítés előfeltételeként szükséges az Önkormányzat tulajdonában lévő területrészek forgalomképessé minősítése.
A rendelet mellékletét így az alábbiak szerint szükséges kiegészíteni:

Rendelet javaslat:

Zalakaros Város Önkormányzata Képviselő-testületének …/2022.(II.10)
 önkormányzati rendelete 
Az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) rendeletének módosításáról
Zalakaros Város Önkormányzata Képviselőtestülete az Alaptörvény 32. cikk (2) bekezdésében, Magyarország helyi önkormányzatairól szóló 2011. évi CLXXXIX. törvény 13. §. (1) bekezdésében, valamint a nemzeti vagyonról szóló 2011. évi CXCVI. törvény 5. §. (2) bekezdésében meghatározott hatáskörében eljárva, az Alaptörvény 32. cikk (1) bekezdés a) pontjában, a nemzeti vagyonról szóló 2011. évi CXCVI. törvény 5. §. (2) bekezdés c) pontjában meghatározott feladatkörében a következőket rendeli el:
1. §
Az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004. (IV.21.) önkormányzati rendelet 1. melléklete e rendelet 1. melléklete szerint módosul.
2. §
Hatályát veszti Az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004. (IV.21.) önkormányzati rendelet 1. melléklet 26. pontja.


3. §
Az önkormányzat vagyonáról, a vagyongazdálkodás és vagyonhasznosítás szabályairól szóló 14/2004. (IV.21) önkormányzati rendelet 1. melléklet az alábbi 27. ponttal egészül ki: "A Zalakaros 261/49 hrsz-ú 0.1441 m2 nagyságú kivett beépítetlen terület művelési ágú ingatlant, Dömötörfy András földmérő üzemmérnök által készített 34/2021. számú változási vázrajz alapján forgalomképessé nyilvánítja."
4. §
Ez a rendelet a kihirdetését követő napon lép hatályba, és hatályba lépését követő napon hatályát veszti.


Zalakaros, 2022. január 26.

Novák Ferenc				Dr. Szentgyörgyvölgyi Eszter
 polgármester					    jegyző

Záradék:
A rendelet kihirdetve:2022. február 10.


						Dr. Szentgyörgyvölgyi Eszter
							     jegyző



1. melléklet
1. Az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004. (IV.21.) önkormányzati rendelet 1. melléklete a következő 27. ponttal egészül ki:
„27. A Zalakaros 261/49 hrsz-ú 0.1441 m2 nagyságú kivett beépítetlen terület művelési ágú ingatlant, Dömötörfy András földmérő üzemmérnök által készített 34/2021. számú változási vázrajz alapján forgalomképessé nyilvánítja”




















Indoklás


1. § A 14/2004.(IV.21.) önkormányzati rendelet 1. mellékletének rögzítése, mely módosításra kerül.
2. § A rendelet 1. melléklet 26. pontjának hatályon kívül helyezését tartalmazza.
3. § A rendelet 1. melléklet kiegészítése, mely az önkormányzat tulajdonában álló ingatlan forgalomképes ingatlanvagyonát határozza meg.
4. § Hatályba léptető és hatályon kívül helyező rendelkezést tartalmaz.


Zalakaros, 2022. január 26.




							Dr. Szentgyörgyvölgyi Eszter
								  jegyző
 



































Előzetes hatásvizsgálat

Zalakaros Város Önkormányzat Képviselőtestülete
…./2022.(II.10.) önkormányzati rendelete
Az Önkormányzat vagyonáról, a vagyongazdálkodás és vagyonhasznosítás szabályairól szóló 14/2004 (IV.21.) önkormányzati rendelet függelékének módosításáról



A jogalkotásról szóló 2010. évi CXXX. törvény 17.§ (1) bekezdése alapján az előzetes hatásvizsgálattal a jogszabály előkészítője felméri a jogszabály változás előzetes következményeit.

A Tv. 17. § /2/ bekezdése alapján az előzetes hatásvizsgálat keretében az alábbi tényezők vizsgálata szükséges: 

Társadalmi-gazdasági hatása: A vagyonhasznosítás biztosítási, hibás kijelölések korrigálása.

Környezeti, egészségi körülmények: Nincs.

Adminisztratív terheket befolyásoló hatása: Kismértékű. 

Egyéb hatása: Nincs. 

A rendelet megalkotásának szükségessége: 

A jövőbeni szerződések teljesedésbe menését elősegítő jogi környezet megteremtése.

A rendelet megalkotása elmaradása esetén várható következmények: 

A tervezett telek-határrendezés és adásvétel meghiúsulása.
	
A rendelet alkalmazásához szükséges személyi, szervezeti, tárgyi és pénzügyi feltételek:

Nem jelent többletet. 


Zalakaros, 2022. január 26.

								Dr. Szentgyörgyvölgyi Eszter
									       jegyző 



